Document ID: 31994R2129

ΚΑΝΟΝΙΣΜΟΣ (ΕΚ) αριθ. 2129/94 ΤΟΥ ΣΥΜΒΟΥΛΙΟΥ της 19ης Αυγούστου 1994 για την εφαρμογή στη Νότια Αφρική ορισμένων πλεονεκτημάτων που παραχωρεί η Κοινότητα στις αναπτυσσόμενες χώρες στο πλαίσιο των γενικευμένων δασμολογικών προτιμήσεων
ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας, και ιδίως το άρθρο 113,
την πρόταση της Επιτροπής,
Εκτιμώντας:
ότι, λόγω του σταδίου ανάπτυξης της Νότιας Αφρικής και της υποβάθμισης της οικονομίας της δικαιολογείται η παραχώρηση του οφέλους των γενικευμένων προτιμήσεων, ώστε να αυξηθούν οι εξαγωγές της με σκοπό να επιταχυνθεί η οικονομική της ανάπτυξη, να προωθηθεί η εκβιομηχάνισή της και να αυξηθεί ο ρυθμός οικονομικής μεγέθυνσης-
ότι, λαμβάνοντας υπόψη την πρόοδο των εργασιών για την αναθεώρηση του σχήματος της Κοινότητας, πρέπει ήδη από τώρα να επεκταθεί το όφελος του καθεστώτος των γενικευμένων προτιμήσεων σε ορισμένα προϊόντα καταγωγής Νότιας Αφρικής,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Το όφελος του καθεστώτος που προβλέπεται στο άρθρο 1 του κανονισμού (ΕΟΚ) αριθ. 3831/90 του Συμβουλίου της 20ής Δεκεμβρίου 1990 περί εφαρμογής των γενικευμένων δασμολογικών προτιμήσεων, κατά το έτος 1991, για ορισμένα βιομηχανικά προϊόντα καταγωγής ανταπτυσσόμενων χωρών (1), παραχωρείται στα προϊόντα καταγωγής Νότιας Αφρικής που περιλαμβάνονται στα παραρτήματα Ι και ΙΙ του παρόντος κανονισμού υπό τις προϋποθέσεις και σύμφωνα με τις σχετικές λεπτομέρειες που προβλέπονται στον κανονισμό (ΕΟΚ) αριθ. 3831/90.
Άρθρο 2
Το παράρτημα Ι του κανονισμού (ΕΟΚ) αριθ. 3831/90, συμπληρώνεται από τις ενδείξεις που περιλαμβάνονται στο παράρτημα Ι του παρόντος κανονισμού.
Το παράρτημα ΙΙΙ μέρος Α του κανονισμού (ΕΟΚ) αριθ. 3831/90 συμπληρώνεται από την ένδειξη "388 Νότια Αφρική".
Άρθρο 3
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 19 Αυγούστου 1994.

Labels: 18
3
19
1